અત્રે ઉલ્લેખનીય છે કે વડા પ્રધાન નરેન્દ્ર મોદીએ આઠ નવેમ્બરના રોજ નોટબંધીની જાહેરાત કરીને રૂ. ૫૦૦ અને રૂ. ૧૦૦૦ની નોટો કાનૂની ચલણમાંથી રદ કરી હતી. ત્યાર બાદ કેટલાય બેન્ક અધિકારીઓ પર બિઝનેસમેનોનાં નાણાં મેનેજ કરવાના આક્ષેપો થયા હતા. ઈન્કમટેક્સ વિભાગ દ્વારા દરોડાની કાર્યવાહીમાં દેશભરમાંથી નવી અને જૂની નોટો જંગી સંખ્યામાં જપ્ત કરાઈ છે. અહેવાલ અનુસાર બેન્ક અધિકારીઓએ બિઝનેસમેનનાં નાણાં એવી કંપનીઓના એકાઉન્ટમાં ડિપોઝિટ કરાવ્યા હતા, જે માત્ર કાગળ પર અસ્તિત્વ ધરાવતી હતી.